**ELŐTERJESZTÉS**

**Körmend város Önkormányzata Képviselő-testülete 2017. augusztus 31-i ülésére**

**Tárgy:** visszavásárlási jog és elidegenítési tilalom törlése

Tisztelt Képviselő-testület!

A Hunyadi utcában a Testület döntésének köszönhetően 5 építési telek értékesítésre került.

E telkek nagy részén az építkezések is már elkezdődtek.

A Képviselő-testület visszavásárlási jogot és elidegenítési tilalmat kötött ki e telkekre a beépítési kötelezettség biztosítékául.

A banki hitelfelvételt azonban ez a kikötés sajnos gátolja, így végső soron az építtetők kerülnek nehéz helyzetbe, hiszen a legtöbben hitel nélkül az építkezést nem tudják megvalósítani.

Így azon szerződéseknél, ahol a beépítés már megkezdődött, javasoljuk, hogy a Testület járuljon hozzá e jog és e tilalom törléséhez. A szerződésben amúgy is kikötésre került az, hogy az Eladót megilleti az elállás joga arra az esetre is, ha a Vevők nem teljesítik a pályázatukban és e szerződésben vállaltakat, illetve az ingatlan értékesítésére kiírt pályázati felhívásban előírtakat. Azaz eme kikötés továbbra is köti az ingatlan tulajdonosait a beépítési kötelezettség teljesítésére.

Kérem a Testületet, hogy döntésével segítse a Hunyadi utcai lakótelkek beépítését.

**HATÁROZATI JAVASLAT**

Körmend város Önkormányzata Képviselő-testülete hozzájárul ahhoz, hogy a beépítési kötelezettséggel értékesített 1407/22, 1407/83, 1407/85 és 1407/86 hrsz-ú ingatlanokra feljegyzett visszavásárlási jog és elidegenítési tilalom törlésre kerüljön az ingatlannyilvántartásból az ingatlanok beépítésének megkezdését követően azzal, hogy az Önkormányzatot továbbra is megilleti az elállás joga arra az esetre, ha a Vevők nem teljesítik a pályázatukban és az adásvételi szerződésben vállaltakat, illetve az ingatlan értékesítésére kiírt pályázati felhívásban előírtakat.

Körmend, 2017. 08. 22.

**Bebes István**

**polgármester**